Komisijos reglamentas (EEB) Nr. 2730/81
1981 m. rugsėjo 14 d.
nustatantis importuojančių šalių, kurios nėra narės, agentūrų, turinčių teisę pieno ir pieno produktų sektoriuje skelbti konkursus, sąrašą
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Graikijos stojimo aktu, ypač į jo 13 straipsnio 3 dalį ir 17 straipsnio 4 dalį,
kadangi 1981 m. rugsėjo 14 d. Komisijos reglamento (EEB) Nr. 2729/81, nustatančio specialiąsias taisykles, įgyvendinančias pieno ir pieno produktų importo bei eksporto licencijų ir išankstinio grąžinamųjų išmokų nustatymo sistemą [2], 14 straipsnyje nustatyta, kad konkursai gali būti pripažįstami tik tada, kai juos yra paskelbusi viena iš viešosios teisės reglamentuojamų viešųjų agentūrų arba įstaigų, nurodytų sąraše, kurį dar reikia sudaryti;
kadangi, atsižvelgiant į ankstesnę importuojančių šalių prekybos praktiką ir į naujausią Komisijos turimą informaciją, gali būti parengtas priede nurodytas sąrašas;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2729/81 14 straipsnyje nurodytas šalių, kurios nėra narės, agentūrų, skelbiančių konkursus, sąrašas pateiktas šio reglamento priede.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Jis taikomas nuo 1981 m. lapkričio 1 d.
Priimta Briuselyje, 1981 m. rugsėjo 14 d.